Nøgleord

Sammendrag



Nøgleord

1. Internationale aftaler - aftaler indgået af Fællesskabet - direkte virkning - betingelser - artikel 44, stk. 3, i associeringsaftalen Fællesskaberne/Polen

(Associeringsaftalen Fællesskaberne/Polen, art. 44, stk. 3, og art. 58, stk. 1)

2. Internationale aftaler - aftaler indgået af Fællesskabet - direkte virkning - betingelser - artikel 45, stk. 3, i associeringsaftalen Fællesskaberne/Den Tjekkiske Republik

(Associeringsaftalen Fællesskaberne/Den Tjekkiske Republik, art. 45, stk. 3, og art. 59, stk. 1)

3. Internationale aftaler - associeringsaftalen Fællesskaberne/Polen - etableringsret - ret, der indebærer en ret til indrejse og ophold - grænser for udøvelsen af disse rettigheder

(Associeringsaftalen Fællesskaberne/Polen, art. 44, stk. 3, og art. 58, stk. 1)

4. Internationale aftaler - associeringsaftalen Fællesskaberne/Den Tjekkiske Republik - etableringsret - ret, der indebærer en ret til indrejse og ophold - grænser for udøvelsen af disse rettigheder

(Associeringsaftalen Fællesskaberne/Den Tjekkiske Republik, art. 45, stk. 3, og art. 59, stk. 1)

5. Internationale aftaler - associeringsaftalen Fællesskaberne/Polen - etableringsret - ret, der indebærer en ret til indrejse og ophold - grænser for udøvelsen af disse rettigheder - national ordning med forudgående kontrol, som indebærer, at indrejse- og opholdstilladelse kun meddeles, såfremt visse materielle betingelser er opfyldt - lovlig

(Associeringsaftalen Fællesskaberne/Polen, art. 44, stk. 3, og art. 58, stk. 1)

6. Internationale aftaler - associeringsaftalen Fællesskaberne/Den Tjekkiske Republik - etableringsret - ret, der indebærer en ret til indrejse og ophold - grænser for udøvelsen af disse rettigheder - national ordning med forudgående kontrol, som indebærer, at indrejse- og opholdstilladelse kun meddeles, såfremt visse materielle betingelser er opfyldt - lovlig

(Associeringsaftalen Fællesskaberne/Den Tjekkiske Republik, art. 45, stk. 3, og art. 59, stk. 1)

7. Internationale aftaler - associeringsaftalen Fællesskaberne/Polen - etableringsret - begrebet »selvstændig erhvervsvirksomhed« - begreb, der har samme indhold og samme rækkevidde som begrebet »selvstændig erhvervsvirksomhed« i traktatens artikel 52 (efter ændring nu artikel 43 EF)

[EF-traktaten, art. 52 (efter ændring nu art. 43 EF); associeringsaftalen Fællesskaberne/Polen, art. 44, stk. 4, litra a), nr. i)]

8. Internationale aftaler - associeringsaftalen Fællesskaberne/Den Tjekkiske Republik - etableringsret - begrebet »selvstændig erhvervsvirksomhed« - begreb, der har samme indhold og samme rækkevidde som begrebet »selvstændig erhvervsvirksomhed« i traktatens artikel 52 (efter ændring nu artikel 43 EF)

[EF-traktaten, art. 52 (efter ændring nu art. 43 EF); associeringsaftalen Fællesskaberne/Den Tjekkiske Republik, art. 45, stk. 4, litra a), nr. i)]

9. Internationale aftaler - associeringsaftalen Fællesskaberne/Polen - etableringsret - undtagelser - den offentlige orden - kriterier

(Associeringsaftalen Fællesskaberne/Polen, art. 53)

10. Internationale aftaler - associeringsaftalen Fællesskaberne/Den Tjekkiske Republik - etableringsret - undtagelser - den offentlige orden - kriterier

(Associeringsaftalen Fællesskaberne/Den Tjekkiske Republik, art. 54)

11. Internationale aftaler - associeringsaftalen Fællesskaberne/Polen - etableringsret - begrebet »selvstændig erhvervsvirksomhed« - prostitution - omfattet - betingelser - den nationale rets vurdering

(Associeringsaftalen Fællesskaberne/Polen, art. 44)

12. Internationale aftaler - associeringsaftalen Fællesskaberne/Den Tjekkiske Republik - etableringsret - begrebet »selvstændig erhvervsvirksomhed« - prostitution - omfattet - betingelser - den nationale rets vurdering

(Associeringsaftalen Fællesskaberne/Den Tjekkiske Republik, art. 45)

Sammendrag

1. Artikel 44, stk. 3, i associeringsaftalen Fællesskaberne/Polen, som fastsætter et forbud mod, at medlemsstaterne på grundlag af nationalitet forskelsbehandler polske statsborgere på området for etablering, skal fortolkes således, at den med hensyn til aftalens anvendelsesområde opstiller et præcist og ubetinget princip, der er tilstrækkelig operationelt til at kunne anvendes af en national domstol, og som derfor kan regulere borgernes retsstilling. Den direkte virkning, som nævnte bestemmelse derfor bør tillægges, indebærer, at polske statsborgere, som gør den gældende, kan påberåbe sig den for værtsmedlemsstatens domstole, selv om myndighederne i denne stat fortsat har kompetence til på nævnte statsborgere at anvende national lovgivning vedrørende indrejse, ophold og etablering i overensstemmelse med nævnte aftales artikel 58, stk. 1.

( jf. præmis 28 og domskonkl. 1 )

2. Artikel 45, stk. 3, i associeringsaftalen Fællesskaberne/Den Tjekkiske Republik, som fastsætter et forbud mod, at medlemsstaterne på grundlag af nationalitet forskelsbehandler tjekkiske statsborgere på området for etablering, skal fortolkes således, at den med hensyn til aftalens anvendelsesområde opstiller et præcist og ubetinget princip, der er tilstrækkelig operationelt til at kunne anvendes af en national domstol, og som derfor kan regulere borgernes retsstilling. Den direkte virkning, som nævnte bestemmelse derfor bør tillægges, indebærer, at tjekkiske statsborgere, som gør den gældende, kan påberåbe sig den for værtsmedlemsstatens domstole, selv om myndighederne i denne stat fortsat har kompetence til på nævnte statsborgere at anvende national lovgivning vedrørende indrejse, ophold og etablering i overensstemmelse med nævnte aftales artikel 59, stk. 1.

( jf. præmis 28 og domskonkl. 1 )

3. Etableringsretten, således som den er defineret i artikel 44, stk. 3, i associeringsaftalen Fællesskaberne/Polen, indebærer en deraf afledt indrejse- og opholdsret, som er tillagt polske statsborgere, der ønsker at udøve virksomhed inden for industri, handel, håndværk og liberale erhverv i en medlemsstat. Det følger imidlertid af nævnte aftales artikel 58, stk. 1, at retten til indrejse og ophold ikke er ubegrænsede rettigheder, da deres udøvelse i givet fald kan begrænses af værtsmedlemsstatens bestemmelser om polske statsborgeres indrejse, ophold og etablering.

( jf. præmis 28 og domskonkl. 2 )

4. Etableringsretten, således som den er defineret i artikel 45, stk. 3, i associeringsaftalen Fællesskaberne/Den Tjekkiske Republik, indebærer en deraf afledt indrejse- og opholdsret, som er tillagt tjekkiske statsborgere, der ønsker at udøve virksomhed inden for industri, handel, håndværk og liberale erhverv i en medlemsstat. Det følger imidlertid af nævnte aftales artikel 59, stk. 1, at retten til indrejse og ophold ikke er ubegrænsede rettigheder, da deres udøvelse i givet fald kan begrænses af værtsmedlemsstatens bestemmelser om tjekkiske statsborgeres indrejse, ophold og etablering.

( jf. præmis 28 og domskonkl. 2 )

5. Artikel 44, stk. 3, i associeringsaftalen Fællesskaberne/Polen, som fastsætter et forbud mod, at medlemsstaterne på grundlag af nationalitet forskelsbehandler polske statsborgere på området for etablering, sammenholdt med samme aftales artikel 58, stk. 1, som fastsætter værtsmedlemsstatens myndigheders kompetence til at anvende national lovgivning vedrørende indrejse, ophold, og etablering, på betingelse af, at udøvelsen af disse rettigheder, som polske statsborgere er tillagt ved artikel 44, stk. 3, ikke bliver umulig eller overdrevent vanskelig, er i princippet ikke til hinder for en national ordning med forudgående kontrol, som indebærer, at de kompetente udlændingemyndigheder kun kan udstede en indrejse- og opholdstilladelse, såfremt ansøgeren godtgør, at han reelt har til hensigt at påbegynde selvstændig erhvervsvirksomhed uden samtidig at udøve lønnet beskæftigelse eller modtage offentlig støtte, at han fra begyndelsen råder over tilstrækkelige økonomiske midler, og at der er rimelige udsigter for den planlagte virksomhed.

( jf. præmis 31 og domskonkl. 3 )

6. Artikel 45, stk. 3, i associeringsaftalen Fællesskaberne/Den Tjekkiske Republik, som fastsætter et forbud mod, at medlemsstaterne på grundlag af nationalitet forskelsbehandler tjekkiske statsborgere på området for etablering, sammenholdt med samme aftales artikel 59, stk. 1, som fastsætter værtsmedlemsstatens myndigheders kompetence til at anvende national lovgivning vedrørende indrejse, ophold, og etablering, på betingelse af, at udøvelsen af disse rettigheder, som tjekkiske statsborgere er tillagt ved artikel 45, stk. 3, ikke bliver umulig eller overdrevent vanskelig, er i princippet ikke til hinder for en national ordning med forudgående kontrol, som indebærer, at de kompetente udlændingemyndigheder kun kan udstede en indrejse- og opholdstilladelse, såfremt ansøgeren godtgør, at han reelt har til hensigt at påbegynde selvstændig erhvervsvirksomhed uden samtidig at udøve lønnet beskæftigelse eller modtage offentlig støtte, at han fra begyndelsen råder over tilstrækkelige økonomiske midler, og at der er rimelige udsigter for den planlagte virksomhed.

( jf. præmis 31 og domskonkl. 3 )

7. Artikel 44, stk. 4, litra a), nr. i), i associeringsaftalen Fællesskaberne/Polen skal fortolkes således, at begrebet »selvstændig erhvervsvirksomhed«, der anvendes i nævnte bestemmelse, har det samme indhold og den samme rækkevidde som begrebet »selvstændig erhvervsvirksomhed« i traktatens artikel 52 (efter ændring nu artikel 43 EF).

Det fremgår nemlig på ingen måde af sammenhængen i eller formålet med nævnte aftale, at den skulle tillægge begrebet »selvstændig erhvervsvirksomhed« en anden betydning end den almindelige betydning, hvorefter selvstændig erhvervsvirksomhed udøves af en person, som ikke er i et underordnelsesforhold for så vidt angår arbejdsvilkår, vederlag og personligt ansvar.

( jf. præmis 37 og 50 samt domskonkl. 4 )

8. Artikel 45, stk. 4, litra a), nr. i), i associeringsaftalen Fællesskaberne/Den Tjekkiske Republik skal fortolkes således, at begrebet »selvstændig erhvervsvirksomhed«, der anvendes i nævnte bestemmelse, har det samme indhold og den samme rækkevidde som begrebet »selvstændig erhvervsvirksomhed« i traktatens artikel 52 (efter ændring nu artikel 43 EF).

Det fremgår nemlig på ingen måde af sammenhængen i eller formålet med nævnte aftale, at den skulle tillægge begrebet »selvstændig erhvervsvirksomhed« en anden betydning end den almindelige betydning, hvorefter selvstændig erhvervsvirksomhed udøves af en person, som ikke er i et underordnelsesforhold for så vidt angår arbejdsvilkår, vederlag og personligt ansvar.

( jf. præmis 37 og 50 samt domskonkl. 4 )

9. En adfærd, som en medlemsstat accepterer hos sine egne statsborgere, kan ikke betragtes som en virkelig trussel mod den offentlige orden inden for rammerne af associeringsaftalen Fællesskaberne/Polen.

Anvendelsen af undtagelsen om den offentlige orden, som er fastsat i nævnte aftales artikel 53, er derfor, når det drejer sig om polske statsborgere, der ønsker at udøve selvstændig erhvervsvirksomhed i aftalens forstand på en værtsmedlemsstats område, undergivet en betingelse om, at denne stat har truffet effektive foranstaltninger med henblik på at kontrollere og bekæmpe virksomhed af denne art, også når den udøves af dens egne statsborgere.

( jf. præmis 61 )

10. En adfærd, som en medlemsstat accepterer hos sine egne statsborgere, kan ikke betragtes som en virkelig trussel mod den offentlige orden inden for rammerne af associeringsaftalen Fællesskaberne/Den Tjekkiske Republik.

Anvendelsen af undtagelsen om den offentlige orden, som er fastsat i nævnte aftales artikel 54, er derfor, når det drejer sig om tjekkiske statsborgere, der ønsker at udøve selvstændig erhvervsvirksomhed i aftalens forstand på en værtsmedlemsstats område, undergivet en betingelse om, at denne stat har truffet effektive foranstaltninger med henblik på at kontrollere og bekæmpe virksomhed af denne art, også når den udøves af dens egne statsborgere.

( jf. præmis 61 )

11. Artikel 44 i associeringsaftalen Fællesskaberne/Polen, som fastsætter bestemmelser på området for etablering, skal fortolkes således, at prostitution henhører under selvstændig erhvervsvirksomhed som omhandlet i denne bestemmelse, når det er godtgjort, at den udøves af tjenesteyderen:

- uden for enhver form for underordnelsesforhold for så vidt angår valg af dette erhverv, arbejdsvilkår og vederlag

- på eget ansvar, og

- mod vederlag, der udbetales i sin helhed og direkte.

Det tilkommer den nationale ret under hensyn til de fremlagte beviselementer i hvert enkelt tilfælde at vurdere, om disse betingelser er opfyldt.

( jf. præmis 71 og domskonkl. 5 )

12. Artikel 45 i associeringsaftalen Fællesskaberne/Den Tjekkiske Republik, som fastsætter bestemmelser på området for etablering, skal fortolkes således, at prostitution henhører under selvstændig erhvervsvirksomhed som omhandlet i denne bestemmelse, når det er godtgjort, at den udøves af tjenesteyderen:

- uden for enhver form for underordnelsesforhold for så vidt angår valg af dette erhverv, arbejdsvilkår og vederlag

- på eget ansvar, og

- mod vederlag, der udbetales i sin helhed og direkte.

Det tilkommer den nationale ret under hensyn til de fremlagte beviselementer i hvert enkelt tilfælde at vurdere, om disse betingelser er opfyldt.

( jf. præmis 71 og domskonkl. 5 )